ᱪᱟᱭᱵᱟᱥᱟ

ᱪᱟᱭᱵᱟᱥᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱟᱨ ᱱᱟᱜᱟᱨᱯᱟᱞᱤᱠᱟ ᱠᱟᱱᱟ ᱾ ᱪᱟᱸᱭᱵᱟᱥᱟ ᱫᱚ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱰᱤᱵᱤᱡᱚᱱᱟᱞ ᱠᱚᱢᱤᱥᱚᱱᱟᱨᱟᱜ ᱯᱟᱨᱥᱮᱛ ᱨᱮ ᱥᱤᱝᱵᱷᱩᱢ ᱠᱚᱞᱦᱟᱱ ᱦᱟᱹᱴᱤᱧ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱟᱹᱰᱤ ᱧᱩᱛᱩᱢᱟᱱ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱵᱤᱨᱥᱟ ᱢᱩᱱᱰᱟ ᱟᱜ ᱜᱷᱟᱨᱚᱸᱡᱽ ᱱᱟᱜᱟᱨ ᱤᱫᱤ ᱛᱮ ᱥᱟᱶᱛᱮ ᱢᱤᱫ ᱠᱷᱟᱫᱟᱱ ᱛᱟᱞᱢᱟ ᱞᱮᱠᱟᱛᱮ ᱦᱚᱸ ᱧᱩᱛᱩᱢ ᱟᱠᱟᱱᱟ ᱾

 ᱚᱛᱱᱚᱜ 
ᱪᱟᱺᱭᱵᱟᱥᱟ ᱫᱚ  ᱨᱮ ᱢᱮᱱᱟᱜᱼᱟ ᱾Falling Rain Genomics, Inc - Chaibasa ᱱᱚᱣᱟ ᱨᱮᱱᱟᱜ ᱟᱣᱥᱟᱛ ᱩᱥᱩᱞ ᱒᱒᱒ ᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ  ᱠᱷᱚᱱ ᱑᱔᱐ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ, ᱪᱚᱠᱨᱚᱫᱷᱚᱨᱯᱩᱨ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱟᱨ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

 ᱦᱚᱲ ᱮᱞ 
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱭᱵᱟᱥᱟ ᱨᱤᱱ ᱦᱚᱲ ᱮᱞ ᱖᱙,᱕᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱲᱟᱜ ᱢᱩᱠᱟᱹᱢ (householders) ᱨᱮᱱᱟᱜ ᱜᱩᱴ ᱮᱞ ᱑᱐,᱕᱙᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱓᱖᱒᱗᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱛᱤᱨᱞᱟᱹ ᱓᱓᱒᱙᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (ᱡᱟᱱᱟᱝ ᱡᱟᱹᱱᱤ ᱑᱐᱐%: ᱙᱑,᱘%) ᱾ ᱪᱟᱭᱵᱟᱥᱟ ᱨᱮᱱᱟᱜ ᱟᱣᱥᱟᱛ ᱥᱮᱪᱮᱫ ᱫᱚᱨ ᱘᱒.᱙᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ, ᱡᱚᱠᱷᱚᱱ ᱠᱚᱲᱟ ᱠᱚᱣᱟᱜ ᱥᱮᱪᱮᱫ ᱫᱚᱨ ᱗᱙% ᱟᱨ ᱛᱤᱨᱞᱟᱹ ᱠᱚᱲᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ ᱾ ᱑᱒% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

 ᱥᱮᱪᱮᱫ 
ᱪᱟᱭᱵᱟᱥᱟ ᱨᱮ ᱑᱐ ᱟᱨ ᱑᱒ ᱪᱟᱱᱚᱪ ᱫᱷᱟᱹᱨᱤᱡ ᱮᱢᱟᱱ ᱟᱥᱲᱟ ᱢᱮᱱᱟᱜᱼᱟ, ᱡᱚᱠᱷᱚᱱ ᱢᱟᱸᱜᱤᱞᱟᱞ ᱨᱩᱝᱜᱴᱟ ᱢᱤᱰᱤᱞ ᱟᱨ ᱩᱱᱩᱥᱩᱞ ᱟᱥᱲᱟ, ᱥᱮᱱᱴ ᱡᱮᱵᱤᱭᱟᱨᱥ ᱟᱥᱲᱟ (ᱱᱚᱣᱟ ᱫᱚ ᱰᱮᱦᱮᱨ ᱛᱮᱫ ᱞᱩᱯᱩᱝᱜᱩᱴᱩ ᱨᱮ ᱢᱮᱱᱟᱜᱼᱟ), ᱮᱥᱯᱤᱡᱤ ᱟᱥᱲᱟ ᱟᱨ ᱟᱹᱰᱤ ᱜᱟᱱ ᱮᱢᱟᱱ ᱟᱥᱲᱟ (ᱞᱩᱛᱷᱩᱨᱟᱱ ᱟᱥᱲᱟ,ᱱᱟᱵᱚᱫᱟᱭ ᱟᱥᱲᱟ, ᱯᱟᱫᱽᱢᱟᱵᱟᱛᱤ ᱡᱮᱱ ᱥᱚᱨᱚᱥᱣᱚᱛᱤ ᱥᱤᱥᱩ ᱵᱤᱫᱽᱭᱟ ᱢᱚᱱᱫᱤᱨ, ᱜᱟᱱᱫᱷᱤ ᱴᱚᱞᱟ ᱨᱮ ᱥᱮᱱᱴ ᱢᱮᱭᱨᱤ ᱯᱟᱵᱞᱤᱠ ᱟᱥᱲᱟ, ᱵᱤᱵᱮᱠᱟ ᱤᱝᱜᱽᱞᱤᱥ ᱢᱤᱰᱤᱭᱚᱢ ᱟᱥᱲᱟ, ᱥᱠᱳᱴ ᱦᱤᱱᱫᱤ ᱛᱤᱨᱞᱟᱹ ᱟᱥᱲᱟ, ᱮᱥᱮᱥᱮ ᱟᱞᱟ ᱨᱚᱞᱟ ᱟᱥᱲᱟ, ᱥᱩᱨᱟᱡᱽᱢᱩᱞ ᱡᱮᱭᱱ ᱰᱤᱮᱵᱤ ᱯᱟᱵᱽᱞᱤᱠ ᱟᱥᱲᱟ ᱟᱨ ᱦᱚᱱᱚᱛ ᱟᱥᱲᱟ) ᱾ ᱠᱚᱞᱦᱟᱱ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱟᱨ ᱰᱤᱯᱤᱮᱥ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱦᱚᱸ ᱢᱮᱱᱟᱜᱼᱟ ᱾ 

ᱱᱚᱣᱟ, ᱵᱤᱨᱫᱟᱹᱜᱟᱲ ᱥᱮᱪᱮᱫ ᱟᱨ ᱰᱤᱜᱽᱨᱤ ᱠᱳᱨᱥ (courses) ᱨᱮ, ᱠᱩᱥᱤ (choices) ᱱᱤᱭᱮᱢ (limited) ᱢᱮᱱᱟᱜᱼᱟ ᱾ ᱒᱐᱐᱙ ᱥᱟᱞ ᱨᱮ, ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱟᱯᱚᱱ ᱟᱠᱟᱱᱟ ᱪᱟᱸᱭᱵᱟᱥᱟ ᱨᱮ ᱱᱚᱣᱟ ᱫᱚ ᱢᱩᱬ ᱳᱯᱷᱤᱥ ᱥᱟᱞᱟᱜ ᱛᱮ ᱦᱩᱭ ᱮᱱᱟ ᱾ ᱪᱟᱸᱭᱵᱟᱥᱟ ᱤᱱᱡᱤᱱᱤᱭᱟᱨᱤᱝ ᱠᱚᱞᱮᱡᱽ ᱥᱟᱶᱛᱮ, ᱪᱟᱸᱭᱵᱟᱥᱟ ᱨᱮ ᱤᱱᱰᱩᱥᱴᱨᱤᱭᱟᱞ ᱴᱨᱮᱭᱱᱤᱝ ᱤᱱᱥᱴᱤᱪᱩᱴ (ITI) ᱟᱨ RAJ ITI ᱨᱮᱱᱟᱜ ᱢᱤᱫ ᱵᱨᱟᱝᱪ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱡᱤᱹᱥᱤᱹ ᱨᱮᱱᱟᱜ ᱦᱚᱸ ᱚᱲᱟᱜ ᱢᱮᱱᱟᱜᱼᱟ ᱾ ᱡᱮᱱ ᱠᱳᱢᱟᱨᱥ ᱠᱚᱞᱮᱡᱽ, ᱴᱟᱴᱟ ᱠᱚᱞᱮᱡᱽ ᱟᱨ ᱛᱤᱨᱞᱟᱹ ᱞᱟᱹᱜᱤᱫ ᱛᱤᱨᱞᱟᱹ ᱵᱤᱨᱫᱟᱹᱜᱟᱲ ᱾

ᱥᱟᱶᱛᱟ (NGO's)
ᱤᱱᱰᱤᱭᱟᱱ ᱨᱮᱰ ᱠᱨᱳᱥ ᱥᱚᱥᱟᱭᱛᱤ ᱟᱨ ᱨᱚᱴᱨᱤ ᱡᱮᱜᱮᱫ ᱡᱟᱜᱟᱛ ᱵᱟᱱᱟᱨ ᱴᱷᱮᱱ ᱜᱮ ᱱᱟᱜᱟᱨᱯᱟᱞᱤᱠᱟ ᱨᱮ ᱱᱚᱣᱟ ᱨᱮᱱᱟᱜ ᱛᱟᱞᱢᱟ ᱢᱮᱱᱟᱜᱼᱟ ᱾ ᱥᱟᱱᱢᱟᱛ (ᱣᱮᱵᱥᱟᱭᱤᱴ) 
ᱨᱮᱱᱟᱜ ᱴᱷᱚᱴᱟ ᱪᱟᱭᱵᱟᱥᱟ ᱨᱮ ᱤᱥᱠᱤᱞ ᱴᱨᱮᱭᱱᱤᱝ ᱛᱟᱞᱢᱟ ᱢᱟᱹᱞᱤᱠ ᱪᱟᱞᱟᱣ ᱭᱮ ᱟ  ᱥᱚᱦᱨᱤ ᱵᱤᱠᱟᱥ ᱵᱤᱵᱷᱟᱜ,Dept. ᱥᱚᱦᱨᱤ ᱵᱤᱠᱟᱥ ᱵᱤᱵᱷᱟᱜᱽ, ᱡᱷᱟᱨᱠᱷᱚᱸᱰ ᱥᱚᱨᱠᱟᱨ 

 ᱠᱟᱹᱣᱰᱤ ᱟᱹᱨᱤ 
ᱪᱟᱭᱵᱟᱥᱟ ᱢᱤᱫ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱥᱚᱨᱠᱟᱨᱤ ᱳᱯᱷᱤᱥ ᱨᱮᱱᱟᱜ ᱴᱷᱟᱯᱚᱱᱚ ᱟ ᱾ ᱥᱚᱨᱠᱟᱨᱤ ᱥᱟᱸᱥᱛᱷᱟᱱ (Institutions) ᱪᱟᱸᱭᱵᱟᱥᱟ ᱨᱤᱱᱤᱡ ᱢᱩᱬ ᱢᱟᱹᱞᱤᱠ (Employer) ᱢᱮᱱᱟᱭᱟ ᱾ ᱥᱤᱢᱮᱸᱴ ᱵᱮᱱᱟᱣᱤᱭᱟᱹ  ᱮ.ᱥᱤ.ᱥᱤ. ᱥᱤᱢᱮᱸᱴ ᱣᱟᱨᱠᱥ ᱫᱚ ᱡᱷᱤᱸᱠᱯᱟᱹᱱᱤ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱪᱟᱸᱭᱵᱟᱥᱟ ᱠᱷᱚᱱ ᱑᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱢᱮᱱᱠᱷᱟᱱ ᱫᱤᱱᱟᱹᱢ ᱞᱟᱹᱠᱛᱤᱭᱟᱱᱟᱜ ᱠᱚ ᱫᱚ ᱪᱟᱸᱭᱵᱟᱥᱟ ᱠᱷᱚᱱ ᱜᱮ ᱠᱚ ᱠᱤᱨᱤᱧᱟ ᱾ ᱱᱚᱣᱟ ᱴᱷᱚᱛᱟ ᱨᱮ ᱮᱥᱹᱟᱨᱹ ᱞᱮᱠᱟᱱ ᱠᱚᱢᱯᱟᱱᱤ ᱤᱫᱤ ᱛᱮ ᱥᱟᱯᱷᱤᱥᱟᱱᱴ (sufficient) ᱠᱷᱟᱫᱟᱱ ᱦᱩᱭᱩᱜ ᱠᱟᱱᱟ ᱾ ᱨᱩᱸᱜᱽᱴᱟ ᱜᱩᱴ, ᱴᱷᱟᱠᱩᱨ ᱯᱨᱟᱥᱚᱫ ᱥᱟᱣᱚ ᱟᱨ ᱥᱟᱥ, ᱟᱨ ᱥᱟᱦᱟ ᱵᱨᱟᱫᱨᱥ ᱾ ᱟᱹᱰᱤ ᱜᱟᱱ ᱦᱩᱰᱤᱧ ᱢᱟᱨᱟᱝ ᱢᱮᱬᱦᱮᱫ ᱵᱮᱱᱟᱣ ᱠᱚᱢᱯᱟᱹᱱᱤ ᱪᱟᱭᱵᱟᱥᱟ ᱨᱮ ᱢᱮᱱᱟᱜᱼᱟ ᱾

ᱡᱟᱢᱥᱮᱫᱽᱯᱩᱨ ᱟᱨ ᱠᱚᱞᱠᱟᱛᱟ ᱠᱷᱚᱱ ᱪᱟᱭᱵᱟᱥᱟ ᱥᱩᱨ (Proximity) ᱱᱚᱣᱟ ᱨᱮᱱᱟᱜ ᱦᱩᱰᱤᱧ ᱱᱟᱯ ᱯᱟᱜ (scale) ᱨᱮ ᱤᱱᱰᱤᱥᱴᱨᱤᱭᱟᱞ ᱥᱠᱟᱢ (scape) ᱨᱮ ᱠᱚᱱᱴᱨᱤᱵᱩᱥᱚᱱ (Contribution) ᱱᱮ ᱟ ᱾ ᱟᱹᱰᱤ ᱯᱚᱯᱩᱞᱟᱨ ᱠᱟᱹᱣᱰᱤ ᱟᱹᱨᱤ ᱤᱝᱡᱤᱱ ᱠᱷᱟᱫᱟᱱ, ᱞᱩᱜᱽᱲᱤ ᱟᱨ ᱥᱮᱵᱟ ᱴᱷᱚᱛᱟ ᱠᱟᱱᱟ,

ᱪᱟᱭᱵᱟᱥᱟ ᱥᱚᱡᱷᱮ ᱦᱟᱣᱲᱟᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱵᱟᱱᱩᱜ ᱟ ᱤᱫᱤ ᱛᱮ ᱱᱚᱣᱟ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱠᱮᱫ ᱱᱩᱠᱥᱟᱱ ᱥᱮᱴᱮᱨᱚᱜ ᱺ ᱟᱨ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱪᱟᱠᱨᱤ ᱟᱨ ᱨᱤᱞᱟᱴᱤᱰ (related) ᱤᱱᱰᱤᱥᱨᱤ ᱪᱚᱠᱨᱚᱫᱷᱚᱨᱯᱩᱨ ᱥᱮᱱ ᱮᱱᱟ ᱟᱫᱚ ᱱᱚᱣᱟ ᱨᱮᱱᱟᱜ ᱥᱩᱨ ᱨᱮ ᱢᱤᱫ ᱦᱩᱰᱤᱧ ᱥᱚᱦᱚᱨ ᱠᱟᱱᱟ ᱟᱫᱚ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

 ᱦᱚᱨ ᱰᱟᱦᱟᱨ 
ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱ ᱴᱷᱟᱶ ᱡᱟᱢᱥᱮᱫᱽᱯᱩᱨ ᱱᱚᱣᱟ ᱪᱟᱸᱭᱵᱟᱥᱟ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱫᱚᱥᱟᱨ ᱟᱹᱰᱤ ᱱᱟᱯᱟᱭ ᱴᱷᱟᱶ ᱪᱚᱠᱨᱚᱫᱷᱚᱨᱯᱩᱨ, ᱦᱟᱵᱽᱲᱟ-ᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱪᱟᱸᱭᱵᱟᱥᱟ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱵᱟᱨᱭᱟ ᱴᱨᱮᱱ ᱪᱟᱞᱟᱜᱼᱟ ᱱᱚᱣᱟ ᱪᱟᱭᱵᱟᱥᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱢᱤᱫᱴᱟᱹᱝ ᱟᱨ ᱴᱨᱮᱱ ᱦᱟᱵᱽᱲᱟ ᱠᱷᱚᱱ ᱪᱟᱞᱟᱜ ᱠᱟᱱᱟ ᱮᱴᱟᱜ ᱥᱮᱫ ᱛᱮ ᱦᱟᱵᱽᱲᱟ ᱵᱟᱲᱵᱤᱞ ᱡᱚᱱ ᱥᱟᱛᱟᱵᱽᱫᱤ ᱮᱠᱥᱯᱨᱮᱥ ᱪᱟᱭᱵᱟᱥᱟ ᱥᱮᱫ ᱛᱮ ᱥᱮᱱᱚᱜᱼᱟ ᱾ ᱒᱐᱑᱒ ᱨᱮ ᱪᱚᱠᱨᱚᱫᱷᱚᱨᱯᱩᱨ-ᱵᱟᱲᱵᱤᱞ ᱤᱱᱴᱟᱨᱥᱤᱴᱤ ᱮᱠᱥᱯᱨᱮᱥ ᱫᱚ ᱢᱤᱫᱴᱟᱹᱝ ᱴᱨᱮᱱ ᱪᱟᱭᱵᱟᱥᱟ ᱥᱮᱫ ᱛᱮ ᱥᱮᱱᱚᱜ ᱠᱟᱱᱟ ᱛᱟᱦᱮᱸᱫ ᱾

᱒᱐᱑᱔ ᱨᱮ ᱢᱤᱫ ᱟᱨ ᱦᱟᱯᱛᱟ ᱴᱨᱮᱱ ᱵᱤᱥᱟᱠᱷᱟᱯᱟᱴᱱᱟᱢ-ᱴᱟᱴᱟᱱᱚᱜᱚᱨ ᱦᱟᱯᱛᱟ ᱥᱩᱯᱟᱨᱯᱷᱟᱥᱴ ᱮᱠᱥᱯᱨᱮᱥ ᱮ ᱮᱦᱚᱵ ᱮᱱᱟ ᱡᱚᱠᱷᱚᱱ ᱪᱟᱸᱭᱵᱟᱥᱟ ᱞᱮᱠᱟᱛᱮ ᱦᱚᱸ ᱥᱮᱱᱚᱜᱼᱟ ᱾ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱜᱟᱲ, ᱨᱟᱺᱪᱤ ᱫᱚ ᱪᱟᱭᱵᱟᱥᱟ ᱠᱷᱚᱱ ᱑᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱪᱟᱭᱵᱟᱥᱟ ᱫᱚ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱰᱟᱦᱟᱨ ᱨᱮᱱᱟᱜ ᱴᱟᱴᱟᱱᱚᱜᱚᱨᱼᱵᱤᱞᱟᱥᱯᱩᱨ ᱦᱟᱹᱴᱤᱧ ᱨᱮ ᱨᱟᱡᱽᱠᱷᱚᱨᱥᱚᱶᱟ ᱡᱚᱸᱠᱥᱚᱱ ᱠᱷᱚᱱ ᱳᱰᱤᱥᱟ ᱞᱟᱹᱜᱤᱫ ᱮᱛᱚᱢ ᱥᱮᱦᱮᱫ ᱥᱮᱱᱚᱜᱟᱜ ᱰᱟᱦᱟᱨ ᱠᱟᱱᱟ ᱾ 

ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱫᱤᱥᱩᱣᱟᱹ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ, ᱟᱫᱚ ᱦᱮᱞᱤᱯᱮᱰ ᱢᱮᱱᱟᱜᱼᱟ ᱾

ᱪᱟᱭᱵᱟᱥᱟ ᱫᱚ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱕ ᱴᱷᱮᱱ ᱢᱮᱱᱟᱜᱼᱟ ᱾Google maps

ᱵᱟᱦᱨᱮ ᱡᱚᱱᱚᱲ
ᱪᱟᱭᱵᱟᱥᱟ (ᱯᱚᱱᱚᱛ ᱫᱚᱨᱵᱟᱨ ᱵᱟᱪᱷᱱᱟᱣ)

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ